La Policia Local imparteix les últimes classes d’educació viària als escolars de Burjassot
2025-07-24

El curs escolar ha entrat en la recta final i també les activitats que els col·legis desenvolupen al llarg de l’any juntament amb l’Ajuntament de Burjassot. Prova d’això és que, recentment, s’ha començat a impartir, per part de la Policia Local, la tercera i última sessió dels tallers d’educació viària en els centres educatius.

En esta última xarrada, s’ha ensenyat a l’alumnat de tercer de primària l’ús correcte de la bicicleta i dels vehicles de mobilitat personal, posant l’accent en la protecció mitjançant el casc i la prohibició de circular per les voreres.

Els menors han vist també un treball àudio visual senzill però molt il·lustratiu sobre les normes i accions que cal tindre en compte a l’hora de portar algun tipus de vehicle de mobilitat personal.

La foto que acompanya esta informació és d’un moment de la classe impartida en el col·legi San Miguel Arcàngel.